CELEX: 62021TN0805
Language: hu
Date: 2021-12-23 00:00:00
Title: T-805/21. sz. ügy: 2021. december 23-án benyújtott kereset – NS kontra Parlament

2022.2.14.   
            
            
               HU
            
            
               Az Európai Unió Hivatalos Lapja
            
            
               C 73/65
            
         
      2021. december 23-án benyújtott kereset – NS kontra Parlament
      (T-805/21. sz. ügy)
      (2022/C 73/82)
      Az eljárás nyelve: francia
      
         Felek
      
      
         Felperes: NS (képviselők: L. Levi és A. Blot ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg a jelen kereset elfogadhatóságát és megalapozottságát;
               
            
                  —
               
               
                  semmisítse meg a felperest az Elnökségi Főigazgatóság tanácsadói álláshelyére áthelyező, 2021. január 21-i határozatot, szükség szerint pedig a jogalap nélkül felvett összegek behajtásáról szóló, 2021. március 8-i határozatot;
               
            
                  —
               
               
                  szükség szerint semmisítse meg a felperes 2021. április 7-i panaszát elutasító, 2021. szeptember 16-i határozatot;
               
            
                  —
               
               
                  téríttesse meg a felperes által elszenvedett vagyoni és nem vagyoni károkat;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, az Európai Unió Alapjogi Chartája 41. cikkének megsértésére, és különösen a meghallgatáshoz való jog és az indokolási kötelezettség megsértésére alapított jogalap.
               
            
                  2.
               
               
                  A második, a szolgálat érdekének nyilvánvaló hiányára és a gondossági kötelezettség megsértésére alapított jogalap.
               
            
                  3.
               
               
                  A harmadik, a hatáskörrel való visszaélésre és az eljárással való visszaélésre alapított jogalap.